Rayberîya KCDK-E’yî de Bruksel de rayraşîyayîşêk ame organîzekerdene. Fransa,  Hollanda, Almanya, Swîsre û Belçîka ra Kurdistanijî û dostê înan tewrê çalakîye bîyî û sazîyanê Ewropa ra wazenê  ke wezîfeyê xo bica bîyarê û vera tecrîdî vengê xo bivejê.
Çalakîya ke parlamenterê HDP’yî yê surgunî zî tewrê ci bîyî bi  pankart û alayan bele ancîyena serê tecrîdê Îmrali û grevanê vêşanîye.   KCDK-E’yî veng da ke sere de Konseya Ewropa welatê Yewîya Ewropa wa semedê caardişê waştişê xoverdayoxanê grevê vêşanîye tê bigêrê. Rayraşîyayîş do vernîya Komîsyon û Konseyê Ewropa de bi mîtîngêk bêro qedînayene.
